|  |  |
| --- | --- |
|  | **Arholiad Mynediad****Mai 2021** |
| **HANES - YNYSOEDD PRYDAIN**Amser: 1.5 awr (90 munud)**Atebwch UN cwestiwn o Adran A ac UN cwestiwn o Adran B**Mae seren \* yn nodi cwestiwn ar Hanes Cymru. |

**ADRAN A**

1. Beth yw'r gwahaniaeth, os oes unrhyw wahaniaeth, rhwng hanes a threftadaeth?
2. A oes modd i haneswyr fod yn hollol wrthrychol yn eu hymchwil?
3. Ym mha ffyrdd y gall haneswyr ddefnyddio hanesion llafar i ysgrifennu am ddigwyddiadau'r gorffennol?
4. Sut y gall haneswyr esbonio rhagfarn yn eu ffynonellau gwreiddiol?
5. I ba raddau y mae hanes yn cael ei ysgrifennu gan y buddugwyr?
6. A yw unigolion erioed wedi newid cwrs hanes mewn gwirionedd?

**ADRAN B**

**Y Cyfnod Cynnar a'r Oesoedd Canol**

1. Esboniwch y llwyddiant a gafodd Alfred yn erbyn y Llychlynwyr.
2. I ba raddau yr oedd 1066 yn drobwynt yn hanes Prydain?
3. Beth oedd y prif ffactorau a arweiniodd at lofnodi'r Magna Carta?
4. Pam yr ystyriwyd bod Edward III yn frenin mor llwyddiannus ar ddiwedd yr oesoedd canol?
5. Pa mor 'Ewropeaidd' oedd Prydain yn yr oesoedd canol?
6. Pam y trodd yr uchelwyr yn erbyn y Brenin Ioan (John)?
7. Trafodwch achosion Gwrthryfel y Werin yn 1381?
8. Beth oedd y rhesymau am y gwrthryfeloedd yng Nghymru ar ôl Concwest Edward?\*
9. I ba raddau yr unwyd Cymru gan Owain Glyndŵr yn ystod ei wrthryfel?\*
10. Rhowch fraslun o gryfderau a gwendidau un brenin neu frenhines yn yr oesoedd canol.
11. Ymhle ddylai haneswyr osod y ffin rhwng cyfnod yr oesoedd canol a'r cyfnod modern cynnar?

**Y Cyfnod Modern Cynnar**

1. Ar ba adeg o'i deyrnasiad y gallai Harri'r VII fod wedi teimlo'n ddiogel ar yr orsedd?
2. A oedd Thomas Cromwell yn gyfrifol am gynllunio newid sylweddol yn ystod teyrnasiad Harri'r VIII?
3. A fyddech chi'n cytuno mai er lles y Tuduriaid yn unig y cafodd y 'Deddfau Uno' eu pasio ac nid er lles pobl Cymru?\*
4. Pam roedd cynllunio priodas brenhines yn ystod ei theyrnasiad, fel Elisabeth I, yn llawn anawsterau?
5. I ba raddau y bu cyfieithu'r Beibl i'r Gymraeg yn gyfrifol am gadw'r iaith yn fyw?\*
6. A oedd rhyfel cartref yn ganlyniad anorfod i gyfnod Siarl I o lywodraethu personol?
7. Pam yr oedd cyfnod y Gymanwlad mor arbennig o amhoblogaidd yng Nghymru?\*
8. I ba raddau roedd y 'Chwyldro Gogoneddus' yn chwyldro hyd yn oed?
9. Pam y denwyd pobl i fudo i'r cymunedau diwydiannol newydd yng Nghymru?\*

**Y Cyfnod Modern**

1. I ba raddau roedd y chwyldro diwydiannol yn drobwynt yn hanes y cyfnod modern?
2. Ai llwyddiant neu fethiant oedd Deddf Ddiwygio 1832 i'w chefnogwyr?
3. Pa mor llwyddiannus fel mudiad gwleidyddol fu Siartiaeth?
4. Beth oedd achosion terfysgoedd Rebeca (1839-44)?\*
5. A fyddech chi'n cytuno mai bwriad y mudiad iechyd cyhoeddus oedd sicrhau sefydlogrwydd gwleidyddol?
6. A oedd dull milwriaethus y swffragetiaid yn niweidiol i'r ymgyrch i roi pleidlais i fenywod?
7. Pa mor llwyddiannus fu llywodraethau Prydain rhwng y ddau ryfel yn eu hymdrechion i leihau diweithdra?
8. Beth oedd prif gryfderau a gwendidau Churchill fel un o arweinwyr rhyfel y Cynghreiriaid 1940-45?
9. Pam y pleidleisiodd pobl Prydain i roi Churchill nôl mewn grym ym 1951?
10. I ba raddau yr oedd consensws yn nodwedd o wleidyddiaeth Prydain rhwng 1945 a 1979?
11. Beth fu effaith y chwyldro yn India ym 1857 ar fframwaith gweinyddol yr Ymerodraeth Brydeinig?
12. Esboniwch y newid ym mholisi Prydain tuag at Kenya ym 1960 o dan Macmillan.
13. Sut y cafodd llywodraeth Brydeinig ei gwrthwynebu gan bobl yn y trefedigaethau? Wrth ateb cyfeiriwch at un astudiaeth achos.
14. Esboniwch apêl Plaid Geidwadol Disraeli.
15. Sut mae esbonio twf Llafur ar ddiwedd y bedwaredd ganrif ar bymtheg a dechrau'r ugeinfed ganrif?
16. Beth oedd 'Thatcheriaeth'?